ai4bharat/Pralekha huggingface dataset:
ఆర్థిక మంత్రిత్వ శాఖ
మోసపూరితంగా ఐటిసిని ఉపయోగించుకుని, రూ. 52.04 కోట్ల జిఎస్టీని ఎగవేసిన ఒక వ్యక్తిని అరెస్టు చేసిన గురుగ్రాం డిజిసిఐ
సరుకులు లేని ఇన్ వాయిస్ల తోడ్పాటుతో ఇన్పుట్ టాక్స్ క్రెడిట్ ను ఉపయోగించుకున్నందుకు జిఎస్టి చట్టంలోని ప్రొవిజన్ల కింద డైరెక్టొరేట్ జనరల్ ఆఫ్ జిఎస్టి ఇంటెలిజెన్స్ కు చెందిన గురుగ్రాం జోనల్ యూనిట్ ఒక వ్యక్తిని అరెస్టు చేసింది.
ఇన్వాయిస్ లో పేర్కొన్న వస్తువులను సరఫరా చేయకుండానే నకిలీ బోగస్ ఐటిసీలను ఉపయోగించడం & జారీ చేయడంలో ఉత్తర్ ప్రదేశ్ లోని ఘాజియాబాద్, ఇండస్ట్రియల్ ఏరియా, బులంద్షహర్ రోడ్డు ఎస్- 1 & ఎస్-15లో గల ఎం/ ఎస్ ఎకెఎస్ ఎలక్ట్రికల్ అండ్ ఎలక్ట్రానిక్స్ లిమిటెడ్ నిమగ్నమై ఉన్నట్టు డిజిసిఐ గురుగ్రాం జోనల్ యూనిట్ అధికారులు ఇంటెలిజెన్స్ను పోగు చేశారు. అంతేకాకుండా, ఉనికిలో లేని వివిధ సంస్థల నుంచి అనర్హమైన ఐటిసిని పొందడంపై కార్యాలయం ఇప్పటికే దర్యాప్తు చేపట్టిన ఎం/ఎ స్ అభిషేక్ ఇండస్ట్రీస్ నుంచి ఒక నిర్ధిష్ట సంవత్సరంలో భారీ కొనుగోళ్ళు చేసిన విషయాన్ని కనుగొన్నారు.
ధ్రువీకరణలు, ఆధారాలు, రికార్డు చేసిన స్టేట్మెంట్ల ఆధారంగా ఘాజియాబాద్లోని ఎం/ఎ స్ ఎకెఎస్ ఎలక్ట్రికల్ అండ్ ఎలక్ట్రానిక్స్ లిమిటెడ్ వస్తవులు లేకుండానే ఎం/ ఎస్ అభిషేక్ ఇండస్ట్రీస్ సహా పలు సంస్థల నుంచి వాస్తవంలో వస్తువుల సరఫరా లేకుండానే ఇన్వాయిస్లను తోడ్పాటుతో ఆమోదయోగ్యం కాని ఇన్పుట్ టాక్స్ క్రెడిట్ను ఉపయోగించుకోవడంలో నిమగ్నమై ఉందని బహిర్గతమైంది. ఎం/ ఎస్ ఎకెఎస్ ఎలక్ట్రికల్ అండ్ ఎలక్ట్రానిక్స్ లిమిటెడ్ ఆమోదయోగ్యం కాని ఐటిసిని ప్రాధమికంగా ఉపయోగించుకున్న మొత్తం రూ. 52 కోట్లుగా తెలుస్తోంది.
ఈ క్రమంలోనే ఎం/ ఎస్ ఎకెఎస్ ఎలక్ట్రికల్ అండ్ ఎలక్ట్రానిక్స్ లిమిటెడ్ డైరెక్టర్ను 06.07.2022న అరెస్టు చేయగా అతడిని 14 రోజుల జ్యుడిషియల్ రిమాండ్కు పంపారు.
వ్యవసాయ మంత్రిత్వ శాఖ
ఉద్యాన పంటలకు 2019-20 సంవత్సరానికి రెండవ ముందస్తు అంచనాలు
2019-20లో విస్తీర్ణం, వివిధ ఉద్యాన పంటల ఉత్పత్తి 2 వ ముందస్తు అంచనాలను వ్యవసాయ, సహకార, రైతు సంక్షేమ శాఖ విడుదల చేసింది. ఇవి రాష్ట్రాలు, ఇతర సోర్స్ ఏజెన్సీల నుండి వచ్చిన సమాచారం ఆధారంగా ఉంటాయి.
|
|
మొత్తం ఉద్యానవనాలు
|
|
2018-19

|
|
2019-20

|
|
విస్తీర్ణం 
|
|
25.43
|
|
25.66
|
|
ఉత్పత్తి 
|
|
310.74
|
|
320.48
2019-20  ప్రధాన అంశాలు:
- 2019లో మొత్తం ఉద్యాన పంటల అంచనా 2018-19 కన్నా 3.13% అధికం
- మునుపటి సంవత్సరంతో పోలిస్తే కూరగాయలు, పండ్లు, సుగంధ ద్రవ్యాలు, ఔషధ మొక్కలు, పువ్వుల పెరుగుదల, ప్లాంటేషన్ పంటలు, సుగంధ ద్రవ్యాలలో తగ్గుదల గమనించవచ్చు.
- పండ్ల ఉత్పత్తి 2018-19లో 97.97 మిలియన్ టన్నుల ఉత్పత్తితో పోలిస్తే ఈ సారి 99.07 మిలియన్ టన్నులుగా అంచనా వేయబడింది. అరటి, ఆపిల్, నిమ్మ, పుచ్చకాయల ఉత్పత్తి పెరగడం దీనికి ప్రధాన కారణం.
- 2019-20లో కూరగాయల ఉత్పత్తి 191.77 మిలియన్ టన్నులుగా అంచనా వేయబడింది, 2018-19లో 183.17 మిలియన్ టన్నులతో పోలిస్తే. ఉల్లిపాయ, టొమాటో, ఓక్రా, బఠానీలు, బంగాళాదుంప మొదలైన ఉత్పత్తి పెరగడం ప్రధానంగా కనిపిస్తుంది.
- 2018-19లో 22.82 మిలియన్ టన్నులతో పోలిస్తే ఉల్లి ఉత్పత్తి 26.74 మిలియన్ టన్నులుగా అంచనా వేయబడింది.
- టొమాటో ఉత్పత్తి 2018-19లో 19.01 మిలియన్ టన్నులతో పోలిస్తే ఈ సారి 20.57 మిలియన్ టన్నులు  గా అంచనా వేయబడింది
Click here for detailed data
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 నివారణలో ఉత్తమ విధానాలు
సమగ్రమైన కోవిడ్ నియంత్రణ, కమాండ్ కేంద్రాన్ని, ఏకీకృత రాష్ట్ర స్థాయి కోవిడ్ పోర్టల్ ను ప్రారంభించిన ఉత్తర్ ప్రదేశ్ ప్రభుత్వం
కోవిడ్ -19 మహమ్మారి భారతదేశంలోకి ప్రవేశించి ఇప్పటికే తొమ్మిది నెలలైంది. రాష్ట్రాల్లోను, కేంద్ర పాలిత ప్రాంతాల్లోను ఈ మహమ్మారి వైరస్ ను నివారించడానికిగాను కేంద్రం అమలు చేసిన వ్యూహాత్మక నిర్వహణ, స్పందిస్తున్న తీరు కారణంగా ఫలితాలు కనిపిస్తున్నాయి. ఆయా రాష్ట్రాలు కేంద్రపాలిత ప్రాంతాలు కేంద్రంతో కలిసి సమన్వయంతో, ఏకీకృత భాగస్వామ్యంతో కేంద్ర విధానాలు అమలు చేశాయి. ఎప్పటికప్పుడు కేంద్రం ఇస్తున్న సూచనల్ని అమలు చేస్తున్నాయి. ఆయా రాష్ట్రాలు తమ ప్రాంతాలకు అనుగుణంగా, వినూత్నమైన విధానాలు తయారు చేసుకొని మహమ్మారి వైరస్ పై పోరాటం చేస్తున్నాయి. ఆయా రాష్ట్రాలు అమలు చేసే వినూత్న విధానాల్ని ఇతర రాష్ట్రాలు అనుసరించడం జరుగుతోంది. తద్వారా ఉత్తమ విధానాలు, చర్యలు ఇతర ప్రాంతాలకు విస్తరిస్తున్నాయి.
ఈ దిశగా ఉత్తరప్రదేశ్ ప్రభుత్వం పలు ఉత్తమ విధానాల్ని అమలు చేస్తూ వస్తోంది.
రాష్ట్రంలో పెరుగుతున్న కోవిడ్ పాజిటివ్ కేసుల కారణంగా మహమ్మారి వైరస్ నివారణ, చికిత్సకోసం ఉత్తరప్రదేశ్ ప్రభుత్వం జులై 18 2020న ఇంటిగ్రేటెడ్ కోవిడ్ కంట్రోల్, కమాండ్ కేంద్రాలను ప్రారంభించింది. వీటిని అన్ని జిల్లాల్లోను, రాష్ట్ర ప్రధానకార్యాలయంలోను నెలకొల్పారు. వైద్యేతర విషయాల్లో సాయం చేయడానికిగాను వీటిని నెలకొల్పడం జరిగింది. వీటిద్వారా పలు సంబంధిత విభాగాల మధ్యన సమర్థవంతమైన సమన్వయం వుండేలా చూస్తున్నారు. కోవిడ్ 19 చికిత్సలు లభించే కేంద్రాలను రోగులకు సూచించి వారిని వెంట వెంటనే అక్కడకు పంపడానికి వీలుగా కూడా ఈ కేంద్రాలు పని చేస్తున్నాయి. ఈ కమాండ్ కేంద్రాలు తమ ప్రాంతంలోని మండల స్థాయి యూనిట్లతో మాట్లాడుతూ... లక్షణాలు లేకున్నా సరే వైరస్ వచ్చిన రోగులకు, వారి సంబంధీకులకు వెంటనే పరీక్షలు జరిగేలా చూస్తున్నాయి. అంతేకాదు పరీక్షల తాలూకా నివేదికలు ఎప్పుడు వస్తాయి, రవాణా, రోగులను చేర్చుకున్న సమయంలో తగిన సదుపాయాల కేటాయింపు, ఇళ్లల్లోనే ఐసోలేషన్లో వుంటూ చికిత్సలను తీసుకుంటున్నవారి కేసులను క్రమం తప్పకుండా పరిశీలించడం మొదలైన పనులను ఈ కమాండ్ కేంద్రాలు చేస్తున్నాయి.
ఏకీకృత రాష్ట్ర స్థాయి కోవిడ్ పోర్టల్ ను అభివృద్ధి చేసుకున్న ఉత్తర్ ప్రదేశ్ ప్రభుత్వం
కోవిడ్ రోగులకు సంబంధించిన సమాచారం, పరీక్షలు, చికిత్సలు ఇంకా ఇతర వివరాలను http://upcovid19tracks.in పోర్టల్ లో పొందుపరుస్తున్నారు. జిల్లాస్థాయిలో సమాచార సేకరణ, నిర్వహణ నాణ్యంగా వుండడంకోసం క్రమం తప్పకుండా శిక్షణ కార్యక్రమాలు నిర్వహిస్తున్నారు. ఈ పోర్టల్ ను అభివృద్ధి పరచడంవల్ల ఈ రోగాన్ని మరింతగా అర్థం చేసుకోవడానికి, ఏఏ నివారణ, చికిత్సా విధానాలు మంచివో తెలుసుకోవడానికి, జిల్లా, రాష్ట్ర స్థాయిల్లో..ఆయా వినియోగదారుల ఫీడ్ బ్యాక్ తెలుసుకోవడానికి ఇది దోహదం చేస్తోంది. వెంట వెంటనే సరైన నిర్ణయాలు తీసుకోవడానికి, వెంటనే స్పందించడానికిగాను డిజిటల్ సమాచారం ద్వారా అందుతున్న వికేంద్రీకృత, సూక్ష్మస్థాయి విశ్లేషణ దోహదం చేస్తోంది. కేంద్ర ప్రభుత్వ పోర్టల్ సాయం తీసుకోవడానికి వీలుగా రూపొందండంవల్ల అది ఈ ఉత్తరప్రదేశ్ పోర్టల్ అభివృద్ధికి దోహదం చేసింది. రాష్ట్ర నిధులను వెచ్చించి వేయి హై ప్లో నాసల్ కానులాలను రాష్ట్ర ప్రభుత్వం సేకరించింది. వీటిలో ఐదువందల హెచ్ ఎఫ్ ఎన్ సిలను ఏర్పాటు చేసి వాటిని అవసరమైన రోగులకు ఉపయోగిస్తున్నారు.
(
ప్రధాన మంత్రి కార్యాలయం
ఫ్రాన్సు లోని నైస్ లో చర్చి లోపల జరిగిన ఉగ్రవాద దాడులను తీవ్రంగా ఖండించిన - ప్రధానమంత్రి
ఫ్రాన్సు లో ఇటీవల జరిగిన ఉగ్రవాద దాడులతో సహా, నైస్ లోపల చర్చిలో ఈరోజు జరిగిన ఘోరమైన దాడిని ప్రధానమంత్రి శ్రీ నరేంద్ర మోదీ, తీవ్రంగా ఖండించారు.
ప్రధానమంత్రి ఈ విషయమై ఒక ట్వీట్ చేస్తూ, "ఫ్రాన్సు లో ఇటీవల జరిగిన ఉగ్రవాద దాడులతో సహా, నైస్ లోని చర్చి లోపల ఈరోజు జరిగిన ఘోరమైన దాడిని నేను తీవ్రంగా ఖండిస్తున్నాను. బాధితుల కుటుంబాలకు మరియు ఫ్రాన్సు ప్రజలకు మా ప్రగాఢ, హృదయ పూర్వక సంతాపం వ్యక్తం చేస్తున్నాను. ఉగ్రవాదానికి వ్యతిరేకంగా ఫ్రాన్సు చేసే పోరాటానికి భారతదేశం బాసటగా నిలుస్తుంది." అని పేర్కొన్నారు.
యు పి ఎస్ సి
యుపీఎస్సీ ద్వారా ఆగష్టు, 2021 నెల నియామక ఫలితాలు ఖరారు
ఈ క్రింది నియామక ఫలితాలను యూనియన్ పబ్లిక్ సర్వీస్ కమిషన్  ఆగస్టు, 2021 నెలలో ఖరారు చేసింది. సిఫార్సు చేయబడిన అభ్యర్థులకు నియామక విషయం పోస్ట్ ద్వారా వ్యక్తిగతంగా తెలియజేయబడింది.
(జాబితా కోసం ఇక్కడ క్లిక్ చేయండి..
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఐగాట్  కర్మయోగి వేదికపై ఆస్పిరేషనల్ బ్లాక్స్ ప్రోగ్రామ్ మాడ్యూల్ లైవ్
నీతి ఆయోగ్ భాగస్వామ్యంతో కర్మయోగి భారత్ ఎస్పీవీ ద్వారా నిర్వహించబడుతున్న ప్రభుత్వ అధికారుల సామర్థ్య అభివృద్ధి వ్యవస్థ ఐగాట్  ఆకాంక్షాత్మక బ్లాక్స్ ప్రోగ్రామ్ కి అంకితమైన కొత్త క్యూరేటెడ్ సేకరణను ప్రారంభించింది. ఆకాంక్షాత్మక జిల్లాల కార్యక్రమం విజయవంత కావడంతో నీతి ఆయోగ్ ఆస్పిరేషనల్ బ్లాక్స్ ప్రోగ్రామ్ను ప్రారంభించింది. 500 గుర్తించబడిన బ్లాక్లలో 5000 మంది బ్లాక్-లెవల్ అధికారుల క్రియాత్మక, డొమైన్ మరియు ప్రవర్తనా సామర్థ్యాలను పెంపొందించడానికి ఈ సేకరణ ప్రయత్నిస్తుంది, వారి విధులు మరియు బాధ్యతలను సమర్థవంతంగా నిర్వర్తించడానికి కీలకమైన విషయాలతో అభ్యాసకులకు పరిచయం చేస్తుంది. క్యూరేటెడ్ మాడ్యూల్ ద్వారా, ఐగాట్  వేదిక తక్కువ సేవలందిస్తున్న బ్లాక్ల పరివర్తనకు.. బ్లాక్ అధికారుల సహకారాన్ని మెరుగుపరచడానికి, మరియు ఎనేబుల్ చేయడానికి ప్రయత్నిస్తుంది. తద్వారా భారతదేశం అంతటా అట్టడుగు స్థాయి పాలనను మెరుగుపరుస్తుంది. ఇందులో చేర్చబడిన 10 కోర్సులు:
1. సమయ నిర్వహణ ; 2. సిటిజన్ సెంట్రిసిటీ కోసం కమ్యూనికేషన్ ; 3. నాయకత్వం ; 4. మిషన్ లైఫ్పై ఓరియంటేషన్ మాడ్యూల్ ; 5. సుస్థిర అభివృద్ధి లక్ష్యాలు ; 6. సమస్య పరిష్కారం మరియు నిర్ణయం తీసుకోవడం ; 7. స్వీయ-నాయకత్వం ; 8. ఒత్తిడి నిర్వహణ ; 9. కార్యాలయంలో యోగా విరామం , మరియు 10. టీమ్ బిల్డింగ్ .
ఐగాట్  కర్మయోగి  అనేది ప్రభుత్వ అధికారులకు వారి సామర్థ్యాన్ని పెంపొందించే ప్రయాణంలో మార్గనిర్దేశం చేసేందుకు ఒక సమగ్రమైన ఆన్లైన్ పోర్టల్. ఆన్లైన్ లెర్నింగ్, సామర్థ్య నిర్వహణ, కెరీర్ మేనేజ్మెంట్, చర్చలు, ఈవెంట్లు మరియు నెట్వర్కింగ్ కోసం పోర్టల్ 6 ఫంక్షనల్ హబ్లను మిళితం చేస్తుంది. ప్రభుత్వ స్పెక్ట్రమ్లోని 22.2 లక్షల మంది అభ్యాసకులు ప్రస్తుతం 685+ కోర్సులకు యాక్సెస్ను కలిగి ఉన్న ఐగాట్  వేదికపై నమోదు చేసుకున్నారు.
రహదారి రవాణా, హైవేల మంత్రిత్వ శాఖ
ఐ-రాడ్ యాప్ గురించి పునశ్చరణ మరియు శిక్షణా కార్యక్రమాలతో పురోగమిస్తున్న - కేంద్ర రోడ్డు రవాణా మరియు రహదారుల మంత్రిత్వ శాఖ
ఐ-రాడ్ యాప్ గురించి 2 రోజుల పునశ్చరణ మరియు శిక్షణా కార్యక్రమాలను కేంద్ర రోడ్డు రవాణా మరియు రహదారుల మంత్రిత్వ శాఖ 2020 సెప్టెంబర్ 7, 8 తేదీలలో కర్ణాటకలోని ఎంపిక చేసిన జిల్లాల కోసం, అదేవిధంగా, 2020 సెప్టెంబర్ 10, 11 తేదీలలో ఉత్తర ప్రదేశ్ లోని కొన్ని జిల్లాల కోసం నిర్వహించింది. అందుకున్న స్పందన మరియు ఇతర సూచనల ఆధారంగా, ఈ యాప్ ను ఆయా రాష్ట్రాలకు అనుకూలంగా మార్పుచేయడం జరుగుతుంది.
ప్రాథమిక ఐ-రాడ్ యాప్ అభివృద్ధి చేయబడింది. సంబంధిత రాష్ట్రాలు / కేంద్ర పాలిత ప్రాంతాల అవసరాలకు అనుగుణంగా అనుకూలీకరించబడుతుంది / సమగ్రపరచబడుతుంది. ఐ-రాడ్ మొబైల్ యాప్ ఆండ్రాయిడ్ వేదిక కోసం అందుబాటులో ఉంది మరియు ఐ.ఓ.ఎస్. వంటి ఇతర వేదికల కోసం త్వరలో అందుబాటులో ఉంటుంది.
కేంద్ర రోడ్డు రవాణా మరియు రహదారుల మంత్రిత్వ శాఖ దేశవ్యాప్తంగా వర్తించే ‘ఇంటిగ్రేటెడ్ రోడ్ యాక్సిడెంట్ డేటా బేస్ ప్రాజెక్ట్ ’ ను అమలు చేసే పనిలో ఉంది. మొదటి దశలో, ఈ ప్రతిపాదనను ఆరు రాష్ట్రాలు - మహారాష్ట్ర, కర్ణాటక, మధ్యప్రదేశ్, రాజస్థాన్, ఉత్తర ప్రదేశ్, తమిళనాడు లలో అమలు చేయాలని నిర్ణయించారు. ఐ-రాడ్ యాప్ అభివృద్ధి మరియు అమలును ఐ.ఐ.టి మద్రాస్ మరియు నేషనల్ ఇన్ఫర్మేటిక్స్ సెంటర్ సర్వీసెస్ సంస్థలకు అప్పగించారు. యాప్ అభివృద్ధి చేయబడినప్పుడు మరియు క్రియాత్మకంగా ఉన్నప్పుడు, పోలీసు, రవాణా, ఆరోగ్యం వంటి భాగస్వామ్య విభాగాలకు వారి మొబైల్ ఫోన్లను అక్కడికక్కడే ప్రమాద డేటాను సేకరించడానికి వీలు కల్పిస్తుంది.
ఈ ప్రయోజనానికి అనుగుణంగా రూపొందించిన మొబైల్ యాప్ ఉపయోగించి స్పాట్ యాక్సిడెంట్ డేటాను సంగ్రహించడానికి ఐ.టి. ఆధారిత వ్యవస్థపై ఈ ప్రాజెక్టు ప్రతిపాదించబడింది. ఈ డేటాను ప్రమాదాల కారణాలను కనుగొనడం, రహదారి మౌలిక సదుపాయాలను మెరుగుపరచడానికి పరిష్కార చర్యలు, పోలీసు, ఆరోగ్య సేవలు మరియు ఇతర సంబంధిత విభాగాల ఉపయోగం కోసం ప్రమాదాల డేటాను రికార్డ్ చేయడానికి మొదలైన వివిధ ప్రయోజనాల కోసం ఉపయోగించుకోవచ్చు.
ప్రధాన మంత్రి కార్యాలయం
టిఇఆర్ఐ నిర్వహించే వరల్డ్ సస్ టేనబుల్డెవలప్ మెంట్ సమిట్ లో ఫిబ్రవరి 16న ప్రారంభోపన్యాసాన్ని ఇవ్వనున్నప్రధాన మంత్రి
ది ఎనర్జీ ఎండ్ రిసోర్సెస్ ఇన్ స్టిట్యూట్  నిర్వహించే వరల్డ్ సస్ టేనబుల్ డెవలప్ మెంట్ సమిట్ లో ప్రధాన మంత్రి శ్రీ నరేంద్ర మోదీ 2022వ సంవత్సరం ఫిబ్రవరి 16వ తేదీ న సాయంత్రం పూట సుమారు 6 గంటల వేళ కు వీడియో సందేశం ద్వారా ప్రారంభోపన్యాసాన్ని ఇవ్వనున్నారు.
వరల్డ్ సస్ టేనబుల్ డెవలప్ మెంట్ సమిట్ అనేది టిఇఆర్ఐ ప్రతి ఏటా నిర్వహించే ప్రముఖ కార్యక్రమం. ఈ సంవత్సరం లో జరిగే ఈ శిఖర సమ్మేళనం తాలూకు ఇతివృత్తం ఏమిటి అంటే అది ‘టువార్డ్ స్ ఎ రిజిలియంట్ ప్లానెట్: ఎన్ శువరింగ్ ఎ సస్ టేనబుల్ ఎండ్ ఈక్విటబుల్ ఫ్యూచర్’ అనేదే. జలవాయు పరివర్తన, నిలకడతనం తో కూడినటువంటి ఉత్పత్తి, శక్తి సంబంధి పరివర్తన లు, గ్లోబల్ కామన్స్ , రిసోర్స్ సిక్యూరిటి లు సహా అనేక అంశాల ను ఈ శిఖర సమ్మేళనం లో చర్చ జరుగనుంది.
ఫిబ్రవరి 16న మొదలయ్యే మూడు రోజుల శిఖర సమ్మేళనం లో డొమినికన్ రిపబ్లిక్ అధ్యక్షుడు శ్రీ లూయీ ఎబీనేదర్, కోఆపరేటివ్ రిపబ్లిక్ ఆఫ్ గయానా అధ్యక్షుడు డాక్టర్ శ్రీ మొహమ్మద్ ఇర్ ఫాన్ అలీ, ఐక్య రాజ్య సమితి డిప్యూటీ సెక్రటరి జనరల్ అమీనా జె మొహమ్మద్ లతో పాటు వివిధ అంతర్ ప్రభుత్వ సంస్థ ల అధిపతులు, 12 కు పైగా దేశాల మంత్రులు / రాయబారులు, దూత లు మరియు 120 కి పైగా దేశాల కు చెందిన ప్రతినిధులు పాలుపంచుకోనున్నారు.
మానవ వనరుల అభివృద్ధి మంత్రిత్వ శాఖ
21వ శతాబ్దపు విద్య యొక్క ఆశయాలు లక్ష్యాలను అనుసంధానిస్తూ కొత్త వ్యవస్థను రూపొందించనున్న ఎన్ఈపీ: విద్యా మంత్రి
విద్యా మంత్రిత్వ శాఖ 'జాతీయ విద్యా విధానం 2020'ని  ఈ ఏడాది జులై 29న  ప్రకటించింది. కేంద్ర క్యాబినెట్ సమ్మతి తరువాత ఈ విధానాన్ని ప్రకటించింది. విద్యా మంత్రిత్వ శాఖ వెబ్సైట్ అయిన
https://www.mhrd.gov.in/sites/upload_files/mhrd/files/NEP_Final_English_0.pdfలో ఇది అందుబాటులో ఉంది. ఎన్ఈపీ-2020 విధానం ఈ 21వ శతాబ్దం యొక్క మొదటి విద్యా విధానం.. మరియు ఇది దేశంలో పెరుగుతున్న అనేక అభివృద్ధి అవసరాలను పరిష్కరించడమే లక్ష్యంగా పెట్టుకుంది. ఈ విధానం విద్యా నిర్మాణం యొక్క అన్ని అంశాలను సవరించడానికి మరియు పునరుద్ధరించడాన్ని ప్రతిపాదించింది. ఈ విధానం 21వ శతాబ్దపు విద్య యొక్క ఆకాంక్షాత్మక లక్ష్యాలతో అనుసంధానించిన కొత్త వ్యవస్థను రూపొందించడానికి, దాని నియంత్రణ మరియు పాలనతో సహా సవరించడాన్ని ఇది ప్రతిపాదితం చేసింది. 21వ శతాబ్దపు విద్య ఆశయాలను లక్ష్యాలతో అనుసంధానించడంతో పాటు భారతదేశ సంప్రదాయాలు మరియు విలువలను నిర్మిస్తూనే సుస్థిరమైన అభివృద్ధి లక్ష్యం  నాలుగులో సూచించిన మేరకు పిల్లలందరికీ ఉచిత, సమానమైన మరియు నాణ్యమైన ప్రాథమిక మరియు మాధ్యమిక విద్య నిర్ధారించేలా కొత్త విధానం రూపొందించడమైంది. రాష్ట్రాలు, కేంద్ర పాలితపు ప్రాంతాలతో సహా అన్ని భాగస్వామ్యపక్షాల వారితో వివరణాత్మక సంప్రదింపుల ప్రక్రియ తరువాత ఎన్ఈపీ -2020 ఖరారు చేయబడింది. ఈ మంత్రిత్వ శాఖ ఎన్ఈపీ 2020ని అన్ని రాష్ట్రాలు, కేంద్ర పాలితపు ప్రాంతాల ప్రభుత్వాలకు పంపడంతో పాటు దానిని హృదయపూర్వకంగా అమలు చేయాలని కోరడమైంది.
కొత్త విధానంలో వివిధ థీమ్లపై ఉద్దేశపూర్వక మరియు ఇతరాలైన సలహాలను రూపొందించే లక్ష్యంతో ఎన్ఈపీ-2020 అమలు చేయడానికి విద్యా మంత్రిత్వ శాఖ సెప్టెంబర్ 8 నుండి సెప్టెంబర్ 25, 2020 వరకు ‘శిక్షక్ పర్వ్’ కూడా నిర్వహిస్తోంది. "ఉన్నత విద్యను మార్చడంలో జాతీయ విద్యా విధానం యొక్క పాత్ర" అనే అంశంపై విద్యా మంత్రిత్వ శాఖ గవర్నర్ల సమావేశాన్నీ కూడా ఏర్పాటు చేసింది. ఈ సమావేశంలో రాష్ట్ర, కేంద్రపాలిత ప్రాంతాల గవర్నర్లు, లెఫ్టినెంట్ గవర్నర్లు, విద్యాశాఖ మంత్రులు, విశ్వవిద్యాలయాల వైస్ ఛాన్సలర్లు, ఇతర ప్రముఖులు పాల్గొన్నారు. ఎన్ఈపీ 2020 విధనంపై భాగస్వామ్య పక్షాల నుంచి సానుకూల, అధిక ప్రతిస్పందనతో కూడిన విస్తృత ప్రతిస్పందన లభించింది.
కేంద్ర విద్యాశాఖ మంత్రి శ్రీ రమేష్ పోఖ్రియాల్ నిశాంక్ ఈ రోజు రాజ్యసభలో ఒక ప్రశ్నకు లిఖితపూర్వకంగా ఇచ్చిన సమాధానంలో ఈ సమాచారాన్ని తెలియజేశారు.
వ్యవసాయ మంత్రిత్వ శాఖ
అంతర్జాతీయ ఒప్పందం  యొక్క పాలకమండలి  తొమ్మిదవ సెషన్ సందర్భంగా అంతర్జాతీయ చిరు ధాన్యాల సంవత్సరం 2023పై ఎఫ్ఏఓ సమావేశం
రైతుల అభ్యున్నతి కోసం ఆహార భద్రత మరియు పంటల వైవిధ్యానికి కేంద్రంగా చిరుధాన్యాలకు ప్రాధాన్యతనిస్తున్నారన్న శ్రీమతి శుభా ఠాకూర్, జాయింట్ సెక్రటరీ , డీఏ&ఎఫ్డబ్ల్యూ
నేడు దిల్లీలో భారత ప్రభుత్వం నిర్వహిస్తున్న అంతర్జాతీయ ఒప్పందం  పాలకమండలి తొమ్మిదో సెషన్ సందర్భంగా అంతర్జాతీయ చిరుధాన్యాల సంవత్సరం  2023పై ఎఫ్ఏఓ సమావేశం నిర్వహించింది.
ఈ సమావేశం IYOM-2023 నిర్వహించుకుంటున్న తరుణంలో చిరుధాన్యాల రైతులపై దృష్టి సారించింది. శ్రీమతి శుభా ఠాకూర్, వ్యవసాయ & రైతు సంక్షేమ శాఖ జాయింట్ సెక్రటరీ  ఐవైఓఎమ్- 2023 కోసం భారతదేశం యొక్క సంసిద్ధతను తెలిపారు. ప్రతి ప్లేట్లో చిరు ధాన్యాలను ఉంచడానికి రైతులతో కలిసి పని చేయడానికి భారతదేశం ఎలా సన్నద్ధమవుతోందో తెలియజేస్తూ సంక్షిప్త ప్రదర్శనను అందించారు. ఐవైఓఎమ్ -2023 కోసం భారతదేశం, అంతర్జాతీయ కమ్యూనిటీ అంతటా అవగాహన కార్యక్రమాలు, G2B, B2B మరియు B2C సంభాషణలను అమలు చేయడానికి పంతొమ్మిది మంత్రిత్వ శాఖల సమిష్టి ప్రయత్నాలను కూడా వెల్లడించారు. ఐవైఓఎమ్ 2023కి ముందు, రైతుల అభ్యున్నతికి పరిష్కారంగా ఆహార భద్రత మరియు పంటల వైవిధ్యానికి కేంద్రంగా ఉన్న మినుములపై ఆమె ప్రత్యేక దృష్టి పెట్టారు.
శ్రీమతి శుభా ఠాకూర్ అధ్యక్షతన జరిగిన ప్యానెల్ చర్చలో చిరుధాన్యాల నిపుణులు పాల్గొన్నారు, ఇందులో ICAR-IIMR ప్రిన్సిపల్ సైంటిస్ట్ డాక్టర్ దయాకర్ రావు, మనీషా భాసిన్, కార్పొరేట్ చెఫ్, ఐటీసీ హోటల్స్; డాక్టర్ అరవింద్ కుమార్, డిప్యూటీ డైరెక్టర్ జనరల్ , ఇక్రిసాట్; రోహిత్ చౌదరి, డైరెక్టర్ డెవలప్మెంట్, అక్షయ పాత్ర ఫౌండేషన్; శ్రీ పీసీ చౌదరి, డైరెక్టర్ ఆఫ్ అగ్రికల్చర్ అండ్ ఫుడ్ ప్రొడక్షన్, ఒడిశా; శ్రీ విజయ్ పాటిల్, కర్ణాటక మిల్లెట్స్ మిషన్ ప్రతినిధి; శ్రీమతి విశాలా రెడ్డి, వ్యవస్థాపకురాలు, మిల్లెట్ బ్యాంక్ ; శ్రీమతి షర్మిలా ఓస్వాల్, బాసిలియా ఆర్గానిక్స్  వ్యవస్థాపకురాలు; కొండా చవ్వా, ఓఐసీ, ఎఫ్ఏఓ ఇండియా; జైనేంద్ర సింగ్, అసిస్టెంట్ డైరెక్టర్  ఆల్ ఇండియా రేడియో ప్రతినిధులు ఉన్నారు.
ప్రపంచంలోని ప్రతి ఒక్కరి ఆహారంలో చిరుధాన్యాలను ఉంచే విధంగా ఈ ఐవైఓఎమ్ 2023ని జరుపుకోవడానికి భారత్ ప్రణాళికను సిద్ధం చేస్తోంది.
ఈ కార్యక్రమంలో వివిధ మిల్లెట్ స్టార్టప్లు మరియు ఎఫ్పిఓలు తమ ఉత్పత్తులను ప్రదర్శించడానికి స్టాల్స్ను కూడా ఏర్పాటు చేశారు. సెషన్ తరువాత హాజరైన వారందరికీ ప్రత్యేకంగా క్యూరేటెడ్ మిల్లెట్ లంచ్ ఏర్పాటు చేశారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొవిడ్పై భారత్ విజయాన్ని సంక్షోభ నిర్వహణకు ఒక నమూనాగా ప్రపంచ దేశాలు కీర్తించాయన్న కేంద్ర మంత్రి డా.జితేంద్ర సింగ్
కొవిడ్పై భారతదేశం సాధించిన విజయాన్ని సంక్షోభ నిర్వహణకు ఒక నమూనాగా ప్రపంచ దేశాలు కీర్తించాయని కేంద్ర శాస్త్ర, సాంకేతికత శాఖ సహాయ మంత్రి  డా.జితేంద్ర సింగ్ చెప్పారు.
దిల్లీ జవహర్లాల్ నెహ్రూ విశ్వవిద్యాలయంలో  “డిజాస్టర్ రెసిలియెంట్ మెథడాలజీస్ ఆన్ పాండమిక్” అనే అంశంపై జరిగిన జాతీయ సదస్సులో మంత్రి ప్రారంభోపన్యాసం చేశారు. ప్రధాన మంత్రి శ్రీ నరేంద్ర మోదీ సమర్థ నాయకత్వంలో భారతదేశంలో కొవిడ్ నిర్వహణ విజయవంతంగా సాగిందని డా.జితేంద్ర సింగ్ అన్నారు. కొవిడ్ మహమ్మారి ప్రబలినప్పుడు, భారతదేశం అతి పెద్ద కొవిడ్ కేంద్రంగా ప్రపంచం భావించిందని, అప్పుడు రెండేళ్ల పాటు మనం బలంగా నిలబడ్డామని, 2 టీకాలను కనిపెట్టామని చెప్పారు. ఆ టీకాలను ప్రపంచవ్యాప్తంగా 50కు పైగా దేశాలకు అందించామని అన్నారు.
ఇతర ప్రపంచ దేశాలతో పోలిస్తే, కొవిడ్పై భారతదేశం అనుసరించిన వ్యూహం చాలా ప్రభావవంతంగా పని చేసిందని డా.జితేంద్ర సింగ్ చెప్పారు. ఈ మహమ్మారి కారణంగా మన వ్యవస్థలోని లొసుగులు, బలాలను తెలుసుకున్నామన్నారు. మహమ్మారి ప్రారంభమైనప్పటి నుంచి, కొవిడ్ నిర్వహణను ప్రధాని మోదీ రోజుకు రెండుసార్లు వ్యక్తిగతంగా పర్యవేక్షించారని చెప్పారు.
భారతదేశానికి లోతైన మరియు బలమైన స్వాభావిక సామర్థ్యం ఉందని మంత్రి అన్నారు. కొవిడ్కు ముందు, దేశం నివారణ ఆరోగ్య సంరక్షణకు ప్రసిద్ధి చెందలేదు. కానీ ప్రతికూలతను ఒక ధర్మంగా మార్చడం, భారతదేశం ప్రివెంటివ్ హెల్త్కేర్లో రోల్ మోడల్గా ఉద్భవించింది. ప్రధాని మోదీ ఆధ్వర్యంలో భారతదేశం ప్రపంచానికి అందించిన అత్యుత్తమ విజయగాథల్లో ఇదీ ఒకటి. ఇది ప్రపంచ వేదికపై మన గౌరవాన్ని పెంచిందని ఆయన అన్నారు.
సవాలు ఎదురైనప్పుడల్లా మన దేశం మరింత బలంగా తయారైందని, ఇలాంటి విపత్తులను తట్టుకునేలా మే 2014 నుంచి మన ప్రధాని దేశాన్ని సిద్ధం చేస్తున్నారని కేంద్ర మంత్రి వెల్లడించారు. 2015 నేపాల్ భూకంపం, సార్క్ ఉపగ్రహాన్ని ప్రయోగించిన సమయంలో భారతదేశం అందించిన సహాయాన్ని గుర్తు చేస్తూ, మనం మన సమాజానికి మాత్రమే కాకుండా మన పొరుగు దేశాలకు కూడా సేవ చేస్తున్నామని, ఈ సేవాభావం భారతీయ తత్వంలో లోతుగా పాతుకుపోయిందని అన్నారు.
మొదటి లాక్డౌన్ సమయంలో, విధ్వంసకర పరిస్థితిని పరిష్కరించడానికి ఎన్జీవోలు, ప్రభుత్వం, కార్పొరేట్ సంస్థలు కలిసి పని చేశాయని మంత్రి వెల్లడించారు. కొవిడ్ సమయంలో చేసిన పనులను కేస్ స్టడీస్ రూపంలో పుణెలోని స్పార్క్, ఆర్ఎస్ఎస్ జనకళ్యాణ్ వెలుగులోకి తెచ్చాయని చెప్పారు. ఈ పుస్తకంలోని కేస్ స్టడీస్ ద్వారా పొందే ఆచరణాత్మక జ్ఞానం అన్ని విపత్తు నిర్వహణ కేంద్రాలు/సంస్థలు, విశ్వవిద్యాలయాల్లో రిఫరెన్స్గా ఉపయోగపడుతుందని డా.జితేంద్ర సింగ్ అన్నారు.
కష్టాలను ఎలా ఎదుర్కోవాలో కొవిడ్ మనకు నేర్పించడమే కాకుండా, యువతలో జీవ సాంకేతికత పట్ల ఆసక్తిని పెంచిందని మంత్రి చెప్పారు. 2014కి ముందు బయోటెక్ అంకురాలు 50 మాత్రమే ఉండేవని, ఇప్పుడు దాదాపు 6,000 ఉన్నాయని వివరించారు. ప్రధాని మోదీ హయాంలో, భారతదేశ జీవ-ఆర్థిక వ్యవస్థ 2014లోని 10 బిలియన్ డాలర్ల నుంచి 2022 నాటికి 80 బిలియన్ డాలర్లకు చేరిందని, గత 8 ఏళ్లలోనే 8 రెట్లు పెరిగిందని కేంద్ర మంత్రి వెల్లడించారు.
భారతదేశం స్వాతంత్య్ర శతాబ్ది ఉత్సవాలను జరుపుకునే 2047 సమయంలో, ఇప్పటి యువత "భారతదేశం @2047"కి రూపుదిద్దుతారు. ఎందుకంటే, ప్రధాన మంత్రి నరేంద్ర మోదీ ఊహించిన విధంగా 'నవ భారత్' నిర్మాణంలో పాల్గొనే ప్రత్యేక అవకాశం వారికి ఉందని డా.జితేంద్ర సింగ్ చెప్పారు.
ప్రధాన మంత్రి కార్యాలయం
ఇస్లామిక్ రిపబ్లిక్ ఆఫ్ ఇరాన్ అధ్యక్షుని తో సమావేశమైనప్రధాన మంత్రి
ప్రధాన మంత్రి శ్రీ నరేంద్ర మోదీ బ్రిక్స్ పదిహేనో శిఖర సమ్మేళనం సందర్భం లో 2023 ఆగస్టు 24 వ తేదీ నాడు జోహాన్స్ బర్గ్ లో ఇస్లామిక్ రిపబ్లిక్ ఆఫ్ ఇరాన్ అధ్యక్షుడు డాక్టర్ శ్రీ సైయద్ ఇబ్రాహిమ్ రయీసీ తో సమావేశమయ్యారు.
నేత లు ఇద్దరూ వ్యాపారం మరియు పెట్టుబడి, కనెక్టివిటీ, శక్తి మరియు ఉగ్రవాదాని కి వ్యతిరేకం గా చర్య లు తీసుకోవడం వంటి వివిధ రంగాల లో ద్వైపాక్షిక సహకారాన్ని బలపరచుకొనే పద్ధతుల పై చర్చించారు. చాబహార్ ప్రాజెక్టు సహా మౌలిక సదుపాయాల రంగం లో సహకారాన్ని త్వరిత గతి న పెంచుకోవాలని ఇరు పక్షాలు అంగీకరించాయి. అఫ్ గానిస్తాన్ సహా ప్రాంతీయ పరిణామాల పట్ల నేత లు వారి అభిప్రాయాల ను ఒకరి తో మరొకరు వెల్లడించుకొన్నారు.
బ్రిక్స్ పరివారం లో చేరినందుకు అధ్యక్షుడు శ్రీ రయీసీ కి ప్రధాన మంత్రి అభినందనల ను తెలియ జేశారు.
అధ్యక్షుడు శ్రీ రయీసీ చంద్రయాన్ మిశన్ యొక్క సాఫల్యానికి గాను ప్రధాన మంత్రి కి అభినందనల ను తెలియజేశారు. బ్రిక్స్ లో ఇరాన్ కు సభ్యత్వం అంశం లో భారతదేశం ఇచ్చిన సమర్థన కు గాను ప్రధాన మంత్రి కి ధన్యవాదాల ను కూడా ఆయన తెలియ జేశారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
దక్షిణాఫ్రికా నుంచి తీసుకొచ్చిన 12 చీతాలను కునో నేషనల్ పార్క్లోకి వదిలిన శ్రీ భూపేందర్ యాదవ్
దక్షిణాఫ్రికా నుంచి తీసుకువచ్చిన 12 చీతాలను కేంద్ర పర్యావరణ, అటవీ, వాతావరణ మార్పుల శాఖ మంత్రి శ్రీ భూపేందర్ యాదవ్ ఇవాళ మధ్యప్రదేశ్లోని కునో నేషనల్ పార్క్లోకి వదిలారు. మధ్యప్రదేశ్ ముఖ్యమంత్రి శ్రీ శివరాజ్ సింగ్ చౌహాన్, కేంద్ర వ్యవసాయ & రైతు సంక్షేమ శాఖ మంత్రి శ్రీ నరేంద్ర సింగ్ తోమర్ కూడా ఈ కార్యక్రమంలో పాల్గొన్నారు.
దక్షిణాఫ్రికాలోని జోహన్నెస్బర్గ్ నుంచి 7900 కిలోమీటర్ల పైగా ప్రయాణించిన ఈ 12 చిరుతలు, మధ్యాహ్నం 12 గంటల తర్వాత గ్వాలియర్ మీదుగా కునో నేషనల్ పార్క్కు చేరుకున్నాయి.
ఈ సందర్భంగా, కేంద్ర మంత్రి భూపేందర్ శ్రీ యాదవ్ వరుస ట్వీట్లు చేశారు. ప్రధాన మంత్రి శ్రీ నరేంద్ర మోదీ నాయకత్వంలో ప్రారంభించిన ప్రాజెక్ట్ చీతా, కునో నేషనల్ పార్క్లోకి 12 చిరుతలను విడుదల చేయడం ద్వారా మరో మైలురాయిని చేరుకుందని పేర్కొన్నారు.
దక్షిణాఫ్రికా నుంచి కునో నేషనల్ పార్క్కు 12 చిరుతలను తీసుకురావడంలో భారత వైమానిక దళం చేసిన కృషిని అభినందిస్తూ కేంద్ర మంత్రి ప్రత్యేకంగా ధన్యవాదాలు తెలిపారు.
పర్యావరణ ధ్వంసం నుంచి పర్యావరణ పరిరక్షణకు ఎలా మారాలన్న విషయాన్ని ప్రధానమంత్రి ఆధ్వర్యంలో భారతదేశం ప్రపంచానికి చూపిందని కేంద్ర మంత్రి వెల్లడించారు. 12 చిరుతల రాక ఈ ప్రయాణాన్ని మరింత ముందుకు తీసుకువెళుతుందని ట్వీట్లో పేర్కొన్నారు. చీతాలు భారతదేశ వాతావరణానికి బాగా అలవాటు పడేలా 450 మందికి పైగా చీతా మిత్రలు పని చేస్తున్నారని, జన్ భగిదారికి ఇది అద్భుతమైన ఉదాహరణగా వివరించారు.
ఇప్పుడు కునో నేషనల్ పార్క్లో మొత్తం చిరుతల సంఖ్య 20కి పెరిగింది. నమీబియా నుంచి తీసుకొచ్చిన 8 చిరుతలను ప్రధాన మంత్రి శ్రీ నరేంద్ర మోదీ గత ఏడాది సెప్టెంబర్ నెలలో కునో నేషనల్ పార్క్లోకి విడుదల చేశారు.
మానవ వనరుల అభివృద్ధి మంత్రిత్వ శాఖ
ఎన్ఈపీ కింద, గ్రామీణ ప్రాంతాల్లో బహుళాంశాల అభ్యాసన ఎంపికల నిబంధన
బహుళాంశాల ఎంపికల అంశాలపై, ఉపాధ్యాయుల సన్నద్ధత కూడా సమీకృత, బహుళాంశాల పద్ధతిలో జరుగుతుందని జాతీయ విద్యావిధానం-2020 స్పష్టం చేసింది. అన్ని బోధనాంశాలకు; ముఖ్యంగా కళలు, శారీరక విద్య, వృత్తి విద్య, భాషలు నేర్పించడానికి సరిపడేంతమంది ఉపాధ్యాయులు ఉండేలా భరోసా ఇచ్చేందుకు, పాఠశాల లేదా పాఠశాల సముదాయాల్లోకి ఉపాధ్యాయులను తీసుకోవచ్చని; రాష్ట్రాలు లేదా కేంద్ర పాలిత ప్రాంతాల ప్రభుత్వాలు దత్తత తీసుకున్న పాఠశాలల సమూహాలకు అనుగుణంగా ఉపాధ్యాయులను మార్పిడి చేసుకోవచ్చని కూడా పేర్కొంది.
ప్రస్తుత అంగన్వాడీ కార్యకర్తలు/టీచర్లలో.. ఉత్తమ నాణ్యత గల 'ప్రారంభ దశ బాలల సంరక్షణ, విద్య'  టీచర్లను సిద్ధం చేయడానికి ఎన్ఈపీ-2020 వీలు కల్పిస్తుంది. ఎన్సీఈఆర్టీ వృద్ధి చేసిన పాఠ్యాంశాల ప్రకారం క్రమపద్ధతిలో వీరికి శిక్షణ అందుతుంది. ఇంటర్ లేదా అంతకుమించిన అర్హతలున్న అంగన్వాడీ కార్యకర్తలు/ఉపాధ్యాయులకు ఈసీసీఈలో ఆరు నెలల శిక్షణ ఉంటుంది. తక్కువ విద్యార్హతలున్నవారికి.. ప్రారంభ అక్షరాస్యత, సంఖ్యలు, ఈసీసీఈ సంబంధిత ఇతర అంశాలతో కూడిన ఏడాది డిప్లొమా కార్యక్రమంలో శిక్షణ ఉంటుంది.
స్మార్ట్ ఫోన్లు, డీటీహెచ్ ఛానెళ్లను ఉపయోగిస్తూ, డిజిటల్ లేదా దూరవిద్య పద్ధతిలో ఈ కార్యక్రమాలు నిర్వహిస్తారు. ఉపాధ్యాయులు వారి ప్రస్తుత పనిని కాసేపు పక్కనబెట్టి, ఈసీసీఈ అర్హతలను పొందటానికి ఈ కార్యక్రమం వీలు కల్పిస్తుంది.
అంగన్వాడీ కార్యకర్తలు/ఉపాధ్యాయుల శిక్షణకు పాఠశాల విద్య విభాగానికి చెందిన 'క్లస్టర్ వనరుల కేంద్రాలు' మార్గదర్శనం చేస్తాయి. నిరంతర అంచనా కోసం నెలకు కనీసం ఒక సంప్రదింపుల తరగతి ఉంటుంది.
కేంద్ర విద్యాశాఖ మంత్రి శ్రీ రమేష్ పోఖ్రియాల్, ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
భారత పోటీ ప్రోత్సాహక సంఘం
టెక్ డేటా కార్పొరేషన్లో 100% వాటాలను కొనుగోలు చేయడం మరియు నియంత్రణను పొందేందుకు టైగర్ మిడ్కో ఎల్ఎల్సీ చేసిన ప్రతిపాదనకు సీసీఐ ఆమోదం
టెక్ డేటా కార్పొరేషన్లో 100% వాటాలను కొనుగోలు చేయడం మరియు నియంత్రణను టైగర్ మిడ్కో ఎల్ఎల్సీ సొంతం చేసుకునేందుకు గాను కాంపిటీషన్ కమిషన్ ఆఫ్ ఇండియా  ఆమోదం తెలిపింది. టైగర్ మిడ్కో అనుబంధ సంస్థ అయిన టైగర్ మెర్జర్ సబ్కోను టెక్ డేటాతో
. ఇది ప్రపంచ వ్యాప్తంగా వివిధ వ్యాపారాలలో పాల్గొన్న సంస్థలు జారీ చేసిన ఈక్విటీ మరియు రుణాలలో పెట్టుబడి పెట్టిన నిధులను నిర్వహిస్తూ వస్తోంది. టెక్ డేటా సంస్థ అమెరికాలోని నాస్డాక్లో లిస్టెడ్ సంస్థ. రీసెల్లర్స్కు సంబంధించి టెక్నాలజీ ఉత్పత్తులు, ఇతర సొల్యూషన్స్ల టోకు పంపిణీ విషయంలో ఈ సంస్థ చురుగ్గా వ్యవహరిస్తోంది. టెక్ డేటా అడ్వాన్స్డ్ సొల్యూషన్స్  ప్రైవేట్ లిమిటెడ్ అనే సంస్థ ద్వారా భారతదేశంలో టెక్ డేటా సంస్థ తన
కార్యక్రమాలను నిర్వహిస్తోంది. టెక్ డేటా కార్పొరేషన్లో 100% వాటాలను కొనుగోలు చేయడం మరియు నియంత్రణను టైగర్ మిడ్కో ఎల్ఎల్సీ సొంతం చేసుకునేందుకు గాను కాంపిటీషన్ కమిషన్ ఆఫ్ ఇండియా  జారీ చేసిన వివరణాత్మక అర్డర్ వెలువడాల్సి ఉంది.